June | 2015 | huiskok
Besoek aan The Kitchen, Woodstock
Wanneer laas het my by ‘n eetplek ingestap en totaal verlief geraak? Sommer al op ‘n wasgoedlyn vol outydse teemussies.
Love at first sight vir my was The Kitchen in Woodstock. Lankal ‘n bewonderaar van Karen Dudley se kookboeke, het sy in lewende lywe en die warm happiness van The Kitchen my oorrompel. Sy het vir Ian ‘n Love Sandwich aangebied en vir my die lekkerste bord slaaie – Ottolenghi sal mal wees oor haar kos. Die plekkie is uniek in karakter, met soos die omgewing. Nie ‘n enkele gram pretensie nie. Ek is so bly dis ‘n stukkie Kaap wat Michelle Onama ‘n paar jaar gelede kom ervaar, al het sy my voorgespring.
Grepies van ‘n kuier by The Kitchen, Sir Lowrey Weg, Woodstock.
MARTJIE SE SPRIETUI ROOMKAAS MUFFINS
Die groot neiging deesdae is om twee gevestigde gebak met mekaar te kruis – so het die cronut ontstaan en ‘n rits ander ‘hybrids’ het gevolg. . Eers was daar die skon en die muffin, nou is daar die scruffin. Donut + muffin = duffin. Muffin + wafel = muffle. Ek het selfs gehoor van croissant + gekruis met ‘n kleinkoek. Dan kry jy die kroekie.
Roomkaasmuffins met ‘n sagte hart
Die bakneiging is ook om algemene bestanddele te gebruik om iets onverwags te skep. En dit is wat ek verkies – iets soos hierdie ontbytmuffin warm uit die oond, met sy sagte, smeltende hart van roomkaas. MARTJIE SE SPRIETUI ROOMKAAS MUFFINS Martjie Malan van Koekedoor-faam het die muffin-resep ontwikkel vir ‘n funksie wat ek gereël het vir die bekendstelling van Parmalat se nuwe laevet-roomkaas.
Maak 6 groot en 12 standaard muffins
2 toontjies knoffel, fyngekap
2 houers Parmalat laevet roomkaas (Sprietui-geur), kamertemperatuur
2 vars sprietuie, fyngesny
Voorverhit oond na 180°C. Smeer of spuit muffinpannetjies.
Verhit olie in ‘n pan oor matige hitte. Voeg die uie en knoffel by en braai liggies tot sag en baie ligbruin. Hou eenkant.
In ‘n mengbak groot genoeg vir al die bestanddele, roer 1 houer roomkaas (230g) deur tot sag en glad, voeg die eiers by en klits met ‘n ballonklitser glad. Voeg die meel, sout, peper en bakpoeier by tot net gemeng. Voeg die gebraaide uiemengsel sagkens by om net te meng, want jy wil nie dit oorroer nie.
Vul die holtes van die muffinpannetjie met papierkoppies en maak twee-derdes vol. Skep opgehoopte teelepel van die roomkaas op elke muffin en laat dit insink in die beslag. (ek maak holtetjie met lepel se agterkant).
Bak groter muffins 25-30 minute en standaard muffins 20-25 minute.
Keer uit op draadraak en laat effe afkoel voor bediening.
INTERNETKOEKIES Internetkoekies was een van die nuwe-generasie kleinkoekies wat sy verskyning op Koekedoor, die Afrikaanse bakkompetisie gemaak het. Mareli Visser, Koekedoor-wenner het hierdie koekie gebak in die episode “See toe.” Dis só ‘n lekker kleinkoekie, met só ‘n lekker storie dat dit in die Koekedoor Bakboek** opgeneem is om die bakkompetisie te herdenk.
Outydse soetkoekies Van al die kleinkoekies in ons gebak-skatkis, is die outydse soetkoekie die kosbaarste, Die ideale soetkoekie is ‘n verfynde dame, superdun en bros. ‘n Opregte outydse soetkoekie bevat speserye, varkvet, botter en soetwyn soos hanepoot, muskadel, jerepigo of port. Die lekkerste was sekerlik my ouma Gerrieda s’n, die mooiste-en-lekkerste is gewis Hetta van Deventer-Terblanche s’n. Haar resep is ingesluit in die eerste Kokkedoor-resepteboek.
Share this:TwitterFacebookPinterestPrintLike this:Like Loading...	Tags: botter, gebak, gemmer-kaneelkoekies, gemmerkoekies, internetkoekie, kaneel, kleinkoekies, koekblik, Koekedoor, Koekedoor Bakboek, koekies, Mareli Visser, muskadel, outydse koekies, soetkoekies, vakansiekoekies, wintergebak, winterkos	Comments
Ian se Huweliksformulier Hoendersop
‘n Storie van griep, liefde en ‘ in-siekte-en-gesondheid’ hoendersop
Nie een van ons troufotos is geraam nie, maar Ian se huweliksformulier-hoendersop kry ‘n ereraam.
Dis winter, en die mense word een na die ander platgetrek deur ‘n nare griep. Ek is die eerste pasiënt in ons huishouding. So ellendig en jammer vir myself, dat my man Ian besef hy sal moet inspring en die TLC mildelik uitdeel saam met die bruistablette en arsenaal ander medisyne.
Hy het selfs gaan inkopies doen (sy pet-hate), nie net vir Vicks en sneesdoekies nie, maar vir alles wat hy sou nodig kry om ‘n behoorlike ‘penisillien-hoendersop’ te maak. Hy’t selfs ons volgraan-vrybrood gebak wat 35 jaar gelede die liefde tussen ons beklink het. Die hele Saterdagmiddag wat ek onder dik komberse koud, dan warm kry, hoor ek die kookklanke uit die kombuis uit. Ek weet nie wat daar gaan uitkom nie, want hy het nog nooit self sop gemaak nie, wat nog te praat van sop vir ‘n kranke. Later die middag word die sop aangedra. Terwyl ons eet is die kontras tussen ons groot: hy die toonbeeld van sterkte en gesondheid in sy mooi grys trui; ek met rooi neus en flannel pajamas. Ek sê: ‘die toneeltjie is nou so uit ons huweliksgebooie… In sickness and health.’ ‘Staan dit daar?’, vra hy. Ek lag tussen die kug deur. Al onthou hy nie woorde van die huweliksformulier nie, leef hy elke komma en punt van sy ‘I do’ met sop en brood uit.
Ian doen voorbereidings vir die tweede hot & sour variasie
Ian se Huweliksformulier Hoendersop Ian het sy resep dikteer vir hierdie storie, ek het neergeskryf… ‘n heerlike eerste in ons huwelik. Bestanddele 1 medium na kleinerige heel hoender
Bietjie olie (so ‘n glug-glug sê hy)
2 groot of 3 medium uie, opgekap
2 preie, goed gewas en in ringe gesny
125 g sampioene, afgevee en in skyfies gesny
3 vet knoffelhuisies, gerasper
Stuk gemmer so groot soos jou duim, in vuurhoutjies gesny
1-2 rooi brandrissies, ontpit en opgekap (as jy dit baie warm soek, hou meer van die saadhuis in)
Groot bos sopseldery, gekap (hou 1/4 hiervan apart)
1 bossie sprietuie (sowat 5 stingels) in ringetjies gesny
Sout en witpeper
Bossie pietersielie, gekap (hou 1/4 apart)
2 groot geelwortels, geskil en in vuurhoutjies of ringetjies gesny
2 hoender blokkies, opgelos in 250 ml kookwater
2.5 l kookwater
10 ml borriepoeier of duimgrootte vars borrie, geskil én gerasper
4 eetlepels rysasyn (kan met sap van 1 suurlemoen vervang word)
Metode Verhit olie in groot kastrol. Verbruin hoender beide kante. Voeg uie, preie, sprietuie en sampioene by en braai sowat 5 minute saam. Voeg rissie en knoffel by en braai 1 minuut. Voeg wortels, ¾ van die pietersielie en ¾ van die sopseldery by. Bedek met die kookwater, gooi aangemaakte hoenderaftreksel by, plaas deksel op en prut minstens 60 minute tot hoender afval van die been (draai 2 keer om tydens die kookproses). Haal hoender uit, pluis van die been af en voeg die vel ook by. Verwyder alle bene en oppas vir fyn beentjies. Sny groter stukke vleis in kleiner happiegrootte en plaas die vleis terug in die kastrol. Voeg heuning, sojasou, borrie en rysasyn by, prut nog 20 minute. Proe en geur na smaak. Roer die orige pietersielie en sopseldery by.
Hitsig en in harmonie met die suur – die bekende hoendersop raak onder Ian se hand liefdesdoepa.
Voetnota: Ian maal altyd peperkorrel self in ‘n stamper en ‘n vysel. Dit laat hom vir hierdie sop waarlik soos ‘n apteker voel. Die medisinale waarde van hoendersop blyk nie net ‘n duisende jare ouvroustorie en kwaksalwery te wees nie. Navorsers neem die onderwerp al hoe ernstiger op, met studies wat aandui dat hoendersop wel verligting van verkouesimptome teweeg bring. Dit werk klaarblyklik in op die neus, wat kongestie verlig. Dit aktiveer selfs die fyn haartjies in die neus wat daartoe bydra dat mens tot ‘n halfuur na ‘n hoendersopmaaltyd verligting van toe-neus en gebloktheid kan ervaar. En dan voel jy sommer beter. Daarmee saam kry mens ook vloeistof in, en meer voedingstowwe. Ek eet beslis eerder ‘n bakkie hoendersop voordat ek neussproei gebruik. Veral as dit Ian se sop is.
Share this:TwitterFacebookPinterestPrintLike this:Like Loading...	Tags: borrie, doep, griep, hoendersop, hot and sour soup, knoffel, rissie, rysasyn, verkoue, wilde knoffel	Comments
Recent Posts	Sjokolade, lemoen, lostrek bierbroodjie VADERSDAG